《落叶 其二》
清代·王宗炎

柏翠松苍健自如，纷纷余子付刊除。尘根解脱还真朴，眼界宽闲想太虚。

谷口人归云卧后，山头猎罢雁来初。论功大树封侯事，且扫空庭伴校书。

作者简介：（1755—1826或1825）清浙江萧山人，字以徐，号谷塍，晚号晚闻居士。乾隆四十五年进士。性恬退，好学不仕。筑十万卷楼，以文史自娱。为文精于义理，达于事情。有《晚闻居士遗集》。